ኣብ ባድማ ከም ሓላፊ ክፍሊ ህዝቢ ዝሰርሕ ዝነበረ መን'ዩ?
እቲ ረዚን ለበዋ መዕለቢ እንተረኸበ
ኣብ 1984’ዩ። ተጋዳላይ መጎስ ወልደ ሚካኤል ገብረኣምላኽ ንሰሚናር ኢሉ ካብ ቦታኡ ግርማይካ ናብ ከባቢ ባድማ፡ ዴዳ- ሕንብርቲ ተንቀሳቐሰ’ሞ ስርሑ ወዲኡ ካብ ባድማ ናብ ዓዲ ማእለል ብዝተመልሰ ብርክት ዝበሉ ትሕቲ ዕድመ ቘልዑ ኣብቲ ከባቢ ተኣኪቦም ብምርኣዩ ይግረም። ነቲ ኣብቲ ከባቢ ከም ሓላፊ ክፍሊ ህዝቢ ኮይኑ ዝሰርሕ ዝነበረ ተጋዳላይ ስቲፋኖስ ሃብተማርያም (ወዲ ጣዕዋ) ከኣ፡ “እንታይ ደኣሎም እዞም ቈልዑ ካበይ ዝተኣከቡ'ዮም?” ኢሉ ይሓትት።

“እነዉልካ ገሊኦም ዝጠፍኡ ገሊኦም’ውን ወለዲ ዘይብሎም እዮም።" ድሕሪ ምባል ነታ ኣብ ጥቓኦም ደው ኢላ ዝነበረት ጓል 11 ዓመት ኣቢላ እትኸውን ቈልዓ እናኣመላኸተ፡ “ንኣብነት እዛ ቈልዓ ወላ ሓንቲ እትፈልጦ ነገር ዘይብላ ንወለዳ’ውን ኣይትፈልጦምን'ያ።” ክብል ወሰኸ።
ተጋዳላይ ስቲፋኖስ ሃብተማርያም